title: Escuita
text: Escuita (Escucha en castellano) ye un municipio aragonés de la provincia de Teruel, situato en la comarca de las Cuencas Meneras. La suya población yera de 1.003 habitants en 2013, en una superficie de 24,11 km².
  
  Cheografía 
  Ye situato en lo Semontano de la Sierra de Sant Chust. Comprende lo lugar de Val de Conellos, a lo sud d'esta sierra. En 1970 se construyó una central termica pa aprofeitar lo lignito.
  
  Mugas 
  Lo suyo termin municipal muga con Palomar, con Cuevas d'Almudén, con Mezquita d'Exarc, con l'aria de Son d'el Puerto de lo termin de Riello, con Utriellas y con Mont Albán.
  
  Historia 
  En la Edat Meya dependió de la "Comanda de Mont Albán" de la Orden de Sant Chaime.
  
  Toponimia  
  Se troba documentato con fonetica aragonesa como Scuita en Rationes decimarum Hispaniae (1279-80): Aragón y Navarra.
  
  Madoz lo fa remontar a un escuita no citando dengún texto a on se leiga. La suya interpretación ye la mesma que lo micropotoponimo de Pano (Ribagorza), a on bi ha un Tozal de las Escuchas, que antigament debió estar Tozal de los Escuitas.. Los Escuitas yeran en a Edat Meya vichilants que entraban de nueits en lo terreno de los enemigos pa observar los suyos movimientos.
  
  En lo Libro del Reparo del General de 1489-1491 s'escribe Scucha, como en la mayor parte de los textos medievals.
  
  Entre los microtoponimos actuals, bi n'ha belún en aragonés como Escallos, que responde a la fonetica de l'aragonés de la Val de l'Ebro.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Ilesia de Sant Chuan Batista.
   Ermita de Sant Bertolomeu.
   Museu Menero.
   Museu Taurino Celestino Martín.
  
  Fiestas 
   24 y 25 de chunio, Sant Chuan Baptista.
  
  Referencias